OKRESNÁ PROKURATÚRA BRATISLAVA III 
Vajnorská 47, 832 77 Bratislava 3	

Číslo: 4 Pv 821/14/1103	Bratislava III 17.08.2016 
EEČ: 2-10-195-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
mladistvý
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 18.6.2015 spisová značka 4 Pv 821/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ml. XXXXX v čase o 15.20 hod. dňa 08.11.2014 na Bernolákovej ulici v obci XXXXX bol kontrolovaný hliadkou Pohotovostnej motorizovanej jednotky KR PZ Bratislava, ktorej dobrovoľne vydal červenú plastovú krabičku, v ktorej boli uložené dve drtičky čiernej a zelenej farby s obsahom zelenej sušenej rastliny, ktorých expertízou na KEÚ PZ Bratislava bolo zistené, že predložené dve okrúhle kovové drvičky obsahovali sušené konope – marihuanu s celkovou hmotnosťou 925 mg s viac ako 30 mg účinnej látky THC, pričom uvedené množstvo marihuany zodpovedá minimálne 3 /trom/ obvykle jednorázovým dávkam drogy, 

Uznesením prokurátora Okresnej prokuratúry Bratislava III zo dňa 18.6.2015, spisová značka 4 Pv 821/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry Bratislava III uznesením sp. zn. 4 Pv 821/14/1103 zo dňa 18.06.2015 podľa § 216 ods. 1/ Trestného poriadku podmienečne zastavila trestné stíhanie proti obvinenému ml. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1/ Trestného zákona na hore uvedenom skutkovom základe.

	Podľa § 216 ods. 2/ Trestného poriadku prokurátorka Okresnej prokuratúry Bratislava III určila obvinenému ml. XXXXX skúšobnú dobu vo výmere 12 /dvanásť/ mesiacov, ktorá začala plynúť dňom 04.07.2015, t.j. od právoplatnosti predmetného uznesenia. 

Skúšobná doba uplynula dňom 04.07.2016.

	Obvinený ml. XXXXX, nar. XXXXX XXXXX, v skúšobnej dobe viedol riadny život, nedopustil sa žiadnej ďalšej trestnej činnosti, ani žiadneho priestupku. Obvinený tak splnil všetky podmienky pre vyslovenie osvedčenia.

	Podľa § 217 ods. 1/ Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.

	Podľa § 217 ods. 4/ Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/ .

	Vzhľadom k tomu, že boli splnené všetky podmienky pre postup podľa § 217 ods. 1/ Trestného poriadku, rozhodla som tak, ako je uvedené vo výrokovej časti tohto uznesenia  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Katarína Čechová
prokurátorka